smcproject/ml-wiki-sentences huggingface dataset:
ജെയിൽബ്രേക്കിങ് എന്ന സംവിധാനമുപയോഗിച്ച് ഇത് നിയന്ത്രണം നീക്കം ചെയ്യുവാൻ കഴിയും.
ജെയിൽബ്രേക്ക് ചെയ്ത ഐഫോണിൽ ആപ്ലിക്കേഷനുകൾ ഇൻസ്റ്റാൾ ചെയ്യുമ്പോൾ ഗൂഢാക്ഷര ഒപ്പ് പരിശോധിക്കാറില്ല.
സിം ലോക്ക് അവലംബം 1 2 ↑ ↑ {{ cite web }} : Unknown parameter | coauthors= ignored ( | author= suggested) ( help ) CS1 maint: numeric names: authors list ( link ) ↑ {{ cite web }} : Italic or bold markup not allowed in: | publisher= ( help ) ↑ ↑ 1 2 ↑ ↑ ↑
അഹ്മദലി മദനി ഇംഗ്ലീഷ് വിലാസം https://ml.wikipedia.org/wiki/Ahmad_Ali_Madani വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പണ്ഡിതൻ, അധ്യാപകൻ,  എഴുത്തുകാരൻ, പ്രഭാഷകൻ, സംഘാടകൻ തുടങ്ങിയ നിലകളിലെല്ലാം പ്രശസ്തനായിരുന്നു പി.കെ. അഹ്മദലി മദനി ( ജൂൺ 16 1935 - ജൂൺ 1 2013 )   
കേരള അറബിക് ടീച്ചേഴ്സ് ഫെഡറേഷൻ (കെഎടിഎഫ്) സ്ഥാപക നേതാവും ദീർഘകാലം പ്രസിഡണ്ടുമായിരുന്നു.
കേരള നദ്‌വത്തുൽ മുജാഹിദീൻ സംസ്ഥാന സെക്രട്ടറിയും കേരള ജംഇയ്യത്തുൽ ഉലമ സംസ്ഥാന ട്രഷററുമായിരുന്നു.
1935 ജൂൺ 16 ന് വേങ്ങരയിൽ ജനിച്ചു.
2013 ജൂൺ 1 ന് അന്തരിച്ചു.
1935 ജൂൺ 16ന് വേങ്ങര വലിയോറ പി.കെ. മുഹമ്മദ് അധികാരിയുടെയും കളപ്പാടൻ ബിയ്യക്കുട്ടിയുടെയും മകനായാണ് അഹ്മദലി മദനി ജനിച്ചത്.
പുളിക്കൽ മദീനത്തുൽ ഉലൂം അറബിക് കോളജിൽ നിന്നും ബിരുദം നേടിയ ശെഷം പെരുമ്പാവൂർ ഗവ.
ഹൈസ്കൂൾ, അരീക്കോട് ഗവ.
ഹൈസ്കൂൾ, വേങ്ങര ഗവ.
ഹൈസ്കൂൾ, തിരൂരങ്ങാടി ഗവ.
ഹൈസ്കൂൾ എന്നിവിടങ്ങളിൽ അധ്യാപകനായി സേവനമനുഷ്ഠിച്ചു.
അറബിക് അധ്യാപക സംഘടനയായ കെ.എ.ടി.എഫിന്റെ അമരക്കാരനായി രണ്ട് പതിറ്റാണ്ട് പ്രവർത്തിച്ചു.
അറബി ഭാഷക്ക് അർഹമായ പരിഗണന നേടിയെടുക്കാനും ഭാഷാ പഠനരംഗത്ത് വിപ്ലവകരമായ മുന്നേറ്റങ്ങൾക്ക് വഴിയൊരുക്കാനുമുള്ള പോരാട്ടത്തിൽ മുന്നണിയിലായിരുന്നു മദനി.
ലോകത്തിന്റെ വിവിധ ഭാഗങ്ങളിലായി ആയിരക്കണക്കിന് ശിഷ്യന്മാരുള്ള മൌലവി മുജാഹിദ് പ്രസ്ഥാനത്തിന്റെ നേതാവായിരുന്നു.
1969 മുതൽ പത്ത് വർഷം കെ.എ.ടി.എഫിന്റെ സംസ്ഥാന ജനറൽ സെക്രട്ടറിയും തുടർന്ന് 1990 വരെ പ്രസിഡന്റുമായി സേവനമനുഷ്ടിച്ചു.
അൽമനാർ മാസിക, അൽ ബുഷ്‌റ, സൌത്തുൽ ഇത്തിഹാദ് മാസിക തുടങ്ങിയവയുടെ പത്രാധിപരായിട്ടുണ്ട്.
പുളിക്കൽ മദീനത്തുൽ ഉലൂം അറബിക് കോളജ് പ്രസിഡന്റ്, ജാമിഅ സലഫിയ്യ സെക്രട്ടറി,കെ എൻ എം വിദ്യാഭ്യാസ ബോർഡ് അംഗം, തിരൂരങ്ങാടി താലൂക്ക് ലൈബ്രറി പ്രസിഡന്റ് തുടങ്ങിയ സ്ഥാനങ്ങൾ വഹിച്ച് വരുന്നു.
കോഴിക്കോട് ലിവാഉൽ ഇസ്‌ലാം മസ്ജിദ്, ചെമ്മാട് സലഫി മസ്ജിദ് തുടങ്ങി വിവിധ പള്ളികളിൽ ഖതീബായി സേവനമനുഷ്ടിച്ചിട്ടുണ്ട്‌.
മുഹമ്മദ് അമാനി മൗലവി ഇംഗ്ലീഷ് വിലാസം https://ml.wikipedia.org/wiki/Mohammed_Amani_Moulavi
കേരളത്തിലെ പ്രഗല്ഭനായ ഒരു ഇസ്‌ലാമിക പണ്ഡിതനും ഖു‌ർ‌ആൻ വിവർത്തകനും ഗ്രന്ഥകാരനുമായിരുന്നു മുഹമ്മദ് അമാനി മൗലവി എന്ന അമാനി മൗലവി (1910-1987).
മലപ്പുറം ജില്ലയിലെ പെരിന്തൽമണ്ണക്കടുത്തുള്ള പട്ടിക്കാട് സ്വദേശിയായ മൗലവി  തന്റെ  "വിശുദ്ധ ഖുർ‌ആൻ വിവരണം" എന്ന മലയാള ഖു‌ർ‌ആൻ വിവർത്തനത്തിലൂടെയാണ്‌ ഏറെ സുപരിചിതനായത്.
അമാനി മൗലവിയുടെ ഖുർ‌ആൻ പരിഭാഷ എന്നറിയപ്പെട്ട  ഈ ഖുർ‌ആൻ വ്യാഖ്യാനം കേരള മുസ്ലിംകൾക്കിടയിൽ ശ്രദ്ധിക്കപ്പെട്ട ഒരു വിവർത്തന കൃതിയാണ്‌.
കേരള നദ്‌വത്തുൽ മുജാഹിദീൻ വിദ്യാഭ്യാസ ബോർഡ്‌ ചെയർമാനായി സേവനമനുഷ്ഠിച്ചിട്ടുണ്ട്.
സലഫി ആശയക്കാരനായ മൗലവി പരമ്പരാഗത സുന്നി പണ്ഡിതരുമായും സൗഹൃദം പുലർത്തി.
സമസ്‌ത കേരള ജംഇയ്യത്തുൽ ഉലമയുടെ പ്രമുഖ നേതാവും സുന്നി ടൈംസ്‌ പത്രാധിപരുമായിരുന്ന അമാനത്ത്‌ കോയണ്ണി മുസ്ലിയാർ അമാനി മൗലവിയുടെ സഹോദരനാണ്‌.
1987 നവംബർ 3 ന്‌ മരണം.
ചാലിലകത്ത് കുഞ്ഞഹമ്മദ് ഹാജിയുടെ പ്രമുഖ ശിഷ്യനും പണ്ഡിതനുമായിരുന്ന ഹസ്സൻ കുട്ടി മുസ്‌ല്യാരുടേയും ആലിമുസ്‌ല്യാരുടെ അടുത്ത ബന്ധുവായിരുന്ന വിളക്കണ്ടത്തിൽ ആമിനയുടേയും മകനായി  1906 ൽ ജനനം.
അമാനത്ത് എന്ന കുടുംബപേര്‌ ചേർത്താണ്‌ മൗലവി അമാനി എന്ന പേരിലറിയപ്പെട്ടത്.
ഡിസ്ട്രിക്റ്റ് ബോർഡിനു കീഴിലുള്ള പട്ടിക്കാട് സ്കൂളിൽ എട്ടുവരെ പഠനം,പിന്നീട് മലപ്പുറം ജില്ലയിലെ തോഴന്നൂർ , താനാളൂർ , അരീക്കോട് എന്നിവടങ്ങളിലുള്ള പള്ളിദർസുകളിൽ പഠനം.
ഉപരി പഠനം തഞ്ചാവൂരിലെ മദ്‌റസത്തുൽ ഖാസിമിയ്യയിൽ.
1936 ൽ ഇവിടെ നിന്ന് മൗലവി അൽ ഖാസിമി ബിരുദം കരസ്ഥമാക്കി.
കാരാട്ട്‌തൊടി തായുമ്മുവാണ് മുഹമ്മദ്‌ അമാനി മൌലവിയുടെ ഭാര്യ.
മഹ്മൂദ്‌ ഹുസൈൻ അമാനി(ഉമരി), സലീം അമാനി, പരേതനായ അഹ്മദ്‌ കുട്ടി, മുബാറക്‌ അമാനി, അബ്‌ദുൽകരീം അമാനി, മൈമൂന, മർയം, പരേതയായ കുഞ്ഞി എന്ന ആമിന എന്നിവർ മക്കാളാണ്‌.
അബ്ദുൽ ജബ്ബാർ തൃപ്പനച്ചി മരുമകനും ജാബിർ അമാനി പൗത്രനുമാണ്‌.
‍ അദ്ധ്യാപകൻ
1936-38 വർഷങ്ങളിൽ പട്ടിക്കാട്ടേയും തോടന്നൂരിലേയും പള്ളിദർസുകളിൽ അദ്ധ്യാപകാനായി സേവനമനുഷ്ഠിച്ച മൗലവി,1941 ൽ  മൊറയൂരിൽ റിലിജിയസ് സ്കൂൾ ആരംഭിച്ചു.
ഈ സ്കൂൾ പിന്നീട് മൊറയൂർ ഹൈസ്കൂളായി മാറി.
സ്വന്തമായി രൂപപ്പെടുത്തിയ പാഠ്യപദ്ധതിയനുസരിച്ചാണ്‌ അമാനി മൌലവി  അധ്യാപനം നടത്തിയിരുന്നത്‌.
ജ്യോതിശാസ്‌ത്രവും ഭൂമിശാസ്‌ത്രവുമെല്ലാം ഗ്ലോബിന്റെയും അറ്റ്‌ലസ്സിന്റെയുമൊക്കെ സഹായത്തോടെ അറബി ഭാഷയിൽ അദ്ദേഹം പഠിപ്പിച്ചു.
1946 ൽ മഞ്ചേരിയിൽ റൗദത്തുൽ ഉലൂം സഥാപിച്ചപ്പോൾ അവിടെ അദ്ധ്യാപകനായി.
അമാനി മൗലവിയുടെ പ്രധാന മേഖല എഴുത്തും ഗ്രന്ഥരചനയുമായിരുന്നു.
മുദരിസ് (പള്ളി ദർസിലെ അദ്ധ്യാപകൻ) ആയി ജോലിചെയ്യുന്ന കാലത്ത് മുസ്ലിം വനിത , മുസൽമാൻ എന്നീ പ്രസിദ്ധീകരണങ്ങളിൽ അദ്ദേഹം സ്ഥിരമായി എഴുതുമായിരുന്നു.
ശാഹ് വലിയുല്ലാഹിദ്ദഹ്‌ലവിയുടെ ഹുജ്ജത്തുല്ലാഹിൽ ബാലിഗ എന്ന ഗ്രന്ഥത്തിലെ തഖ്‌ലീദ്,ഇജ്‌തിഹാദ് എന്നീ അദ്ധ്യായങ്ങൾ മൗലവി വിവർത്തനം ചെയ്തു പ്രസിദ്ധീകരിച്ചിട്ടുണ്ട്.
അമാനിയ്യ ബുക്സ്റ്റാൾ എന്ന പേരിൽ ഒരു പുസ്തകശാലയും മൗലവി സ്ഥാപിക്കുകയുണ്ടായി ഖുർ‌ആൻ പരിഭാഷ
അമാനി മൗലവി മലായാളത്തിന്‌ നൽകിയ ഏറ്റവും വലിയ സംഭാനവയാണ്‌ അദ്ദേഹത്തിന്റെ "വിശുദ്ധ ഖുർ‌ആൻ വിവരണം" എന്ന പേരിലുള്ള ഖുർ‌ആൻ പരിഭാഷയും വ്യാഖ്യാനവും .
നാലു വാല്യങ്ങളിലായി ഇറങ്ങിയ ഈ ഖുർ‌ആൻ വിവരണത്തിന്റെ പ്രസാധകർ കേരള നദ്‌വത്തുൽ മുജാഹിദീൻ (കെ.എൻ.എം.) ആണ്‌.
പാദാനുപദ  അർത്ഥവും വ്യാഖ്യാനവും വിശദീകരിക്കുന്നതാണ്‌ ഈ വിവരണത്തിന്റെ സവിശേഷത.
പ്രഗല്ഭരായ എ. അലവി മൗലവി ,പി.
കെ മൂസ മൗലവി എന്നിവരും ഈ വിവർത്തന രചനയിൽ മുഖ്യപങ്കാളികളായിരുന്നു.
അലവി മൗലവി രണ്ടാം പകുതിയുടെ രചനയിലായിരുന്നു ഉണ്ടായിരുന്നതെങ്കിൽ സൂറത്ത് കഹ്ഫ് മുതൽ സൂറത്ത് നംല്‌ കൂടിയ ഭാഗങ്ങളിലാണ്‌ പി.കെ. മൂസ മൗലവി പങ്കാളിയായത്.
എന്നാൽ അമാനി മൗലവി നീണ്ട ഇരുപത്തഞ്ച് വർഷം ഈ ഉദ്ധ്യമത്തിൽ ചിലവഴിച്ചു.
1960 സെപ്റ്റംബർ 6 ന്‌ ആരംഭിച്ച രചന 1985 ഫെബ്രുവരിയിലാണ്‌ പൂർത്തിയായത്.
കേരളീയ മുസ്ലിംകൾക്കിടയിൽ ഈ പരിഭാഷക്ക്  കക്ഷിഭേദമന്യേ  സ്വീകാര്യത ലഭിക്കുകയുണ്ടായി.
പൗരാണികവും ആധുനികവുമായ പ്രഗല്ഭ ഖുർ‌ആൻ തഫ്‌സീറുകൾ (വ്യാഖ്യാനങ്ങൾ) ഈ വിവരണത്തിന്റെ രചനയിൽ മൗലവി അവലംബിച്ചിട്ടുണ്ട്.
ആധുനിക ഖുർ‌ആൻ വ്യാഖ്യാനങ്ങളിൽ അവലംബമായി സ്വീകരിച്ചവയിൽ ഒന്ന് പ്രഗല്ഭ ഈജിപ്ഷ്യൻ പണ്ഡിതനും അൽ-ഇഖ്‌വാനുൽ മുസ്‌ലിമൂന്റെ നേതാവുമായിരുന്ന ശഹീദ് സയ്യിദ് ഖുതുബിന്റെ "ഫീ ളിലാലിൽ ഖുർ‌ആൻ" (ഖുർ‌ആന്റെ ശീതളഛായയിൽ) എന്ന വ്യാഖ്യാന ഗ്രന്ഥമാണ്.
ഖുർ‌ആൻ വിവർത്തനത്തിന്റെ രചനക്കായി സുന്നി പണ്ഡിതനായിരുന്ന കൂറ്റനാട് കെ.വി. മുഹമ്മദ്‌ മുസ്ലിയാർ പോലുള്ള പ്രമുഖരുമായും  മൗലവി ബന്ധപ്പെടാറുണ്ടായിരുന്നു.
മറ്റു കൃതികൾ ഡോ. മുസ്‌തഫ സ്സിബാഇ യുടെ 'അസ്സുന്നത്തു വ മകാനത്തുഹാ ഫിത്തശ്രീഇൽ ഇസ്ലാമി' എന്ന ഗ്രന്ഥത്തിന്റെ വിവർത്തനം ഇസ്ലാമിക ചരിത്രം, ഇസ്‌ലാമും പൗരധർമ്മവും വിധിയും മനുഷ്യനും ബൈബിളിന്റെ വിശ്വസനീയത (അലി അബ്ദുറസ്സാഖ് മദനിയുമായി ചേർന്ന് എഴുതിയത്) നമ്മുടെ നബി ഇമാം മാലിക്കിന്റെ കത്ത്‌ ഇമാം ശാഫിഈയുടെ യാത്ര മുതലിടപാടുകളും നബി വാക്യങ്ങളും നൂഹ്‌ നബിയുടെ കപ്പൽ സുവിശേഷം നിർമ്മലവും പൂർണവുമായതെങ്ങനെ അവലംബം
സി.എൻ. അഹ്‌മദ് മൗലവി ഇംഗ്ലീഷ് വിലാസം https://ml.wikipedia.org/wiki/CN_Ahmad_Moulavi
ഖുർആൻ മലയാളം പരിഭാഷകനും , വിദ്യാഭ്യാസ പ്രവർത്തകനും , ഇസ്‌ലാമിക വിഷയങ്ങളിൽ വിവിധ ഗ്രന്ഥങ്ങളുടെ രചയിതാവുമാണ് സി.എൻ. അഹ്‌മദ് മൗലവി (1905-1993).
അദ്ദേഹത്തിന്റേത് ഖുർആൻ മലയാള പരിഭാഷകളിൽ നാലാമത്തേതായിരുന്നെങ്കിലും പ്രസിദ്ധീകരിക്കപ്പെട്ട ആദ്യത്തെ പൂർണ്ണ പരിഭാഷയായിരുന്നു.
1959 മുതൽ 1964 വരെ കേരള സാഹിത്യ അക്കാദമി അംഗമായിരുന്നു മൗലവി.
1989ൽ സാഹിത്യ അക്കാദമി ഫെലോഷിപ്പ് നൽകി ആദരിച്ചു ജീവിതം
മലപ്പുറം ജില്ലയിലെ തിരൂർ താലൂക്കിലെ (ആദ്യ കാലത്തെ മധ്യ ഏറനാട്) വേങ്ങര പഞ്ചായത്തിലെ ചേറൂരിലാണ്‌ സി.എൻ. അഹമ്മദ് മൗലവിയുടെ ജനനം, 1905 ൽ.
പിതാവ്: നത്താൻകോടൻ ഹസ്സൻകുട്ടി.
മാതാവ്: അഴുവത്ത് ഖദീജ (കൊളപ്പുറം/ അബ്‌ദുറഹിമാൻ നഗർ പഞ്ചായത്ത്).
ഏഴാം വയസ്സിലാണ്‌ സ്കൂളിൽ ചേർത്തത്.
പിതാവിന്റെ മരണശേഷം മൂന്നാം ക്ലാസ് വരെ സ്കൂളിൽ പഠിച്ച അദ്ദേഹം കരുവാരക്കുണ്ടിലെ വലിയ ദർസിലാണ്‌ പഠനം തുടർന്നത്.
ജ്യേഷ്ഠൻ കുഞ്ഞാലൻ മുസ്‌ലിയാരായിരുന്നു അദ്ധ്യാപകൻ.1916 മുതൽ1620 ദർസ് പഠനം തുടർന്ന അദ്ദേഹം അറബി വ്യാകരണത്തിൽ വ്യുൽപ്പത്തി നേടി.
ഒരു ഇടവേളക്ക് ശേഷം വീണ്ടും ദർസ് പഠനം തുടർന്ന അദ്ദേഹം മദ്രാസിലെ ജമാലിയ്യ കോളേജിൽ ചേർന്നു.
അക്കാലത്ത് മൗലാനാ അബുൽ കലാം ആസാദ്, ഡോ. ഇഖ്‌ബാൽ, സയ്യിദ് സുലൈമാൻ നദ്‌വി, മർമഡ്യൂക് പിക്‌ത്താൾ തുടങ്ങി പല പണ്ഡിതന്മാരെയും കാണാനും അവരുടെ പ്രഭാഷണങ്ങൾ ശ്രവിക്കാനും അവസരം ലഭിച്ചു.
ഇത് മൗലവിയെ പില്‌ക്കാലത്ത് ഒരു പുരോഗമനവാദിയാക്കുന്നതിൽ വലിയ പങ്ക് വഹിച്ചു.
അക്കാലത്ത് അവിടെ വെച്ച് മുഹമ്മദ് അബ്‌ദുറഹിമാൻ സാഹിബിനെ കണ്ടത് അദ്ദേഹം വലിയ പ്രാധാന്യത്തോടെ തന്റെ ആത്മകഥയിൽ കുറിച്ചിട്ടുണ്ട്.
മദ്രാസിലെ പഠനം ഇടക്ക് വെച്ച് നിർത്തേണ്ടിവന്ന മൗലവി, ബോംബെയിൽ കുറച്ചുകാലം താമസിച്ചു.
1928 ൽ വെല്ലൂർ ബാഖിയാത്തുസ്സാലിഹാത്തിൽ ചേർന്നു.
1930 ൽ മൗലവി ഫാദിൽ ബാഖവി ബിരുദം കരസ്ഥമാക്കി.
ബാഖിയാത്തിലെ പഠനത്തിനിടെ തന്നെ അഫ്‌ദലുൽ ഉലമയുടെ പരീക്ഷക്കാവശ്യമായ ഗ്രന്ഥങ്ങൾ സ്വയം പഠിച്ച് 1931 ൽ മദ്രാസ് യൂനിവേഴ്‌സിറ്റിയുടെ അഫ്‌ദലുൽ ഉലമാ പരിക്ഷയും പാസായി.
മാസങ്ങൾക്കകം മലപ്പുറം ട്രെയ്നിങ്ങ് സ്കൂളിൽ റിലീജ്യസ് ഇൻസ്ട്രക്‌ടറായി ജോലി കിട്ടി 1944-ൽ ഈ ജോലിയിൽ നിന്ന് അഞ്ചു വർഷത്തേക്ക് ലീവെടുത്ത് കച്ചവടം, കൃഷി എന്നിവ നടത്തിനോക്കിയെങ്കിലും ഒന്നും വിജയിച്ചില്ല.
ആ ഘട്ടത്തിലാണ്‌ കരുവാരക്കുണ്ടിൽ നിന്ന് 'അൻസാരി; മാസിക പ്രസിദ്ധീകരിക്കാൻ തുടങ്ങിയത്.
1949 ഡിസംബറിൽ ആദ്യലക്കം പുറത്തിറങ്ങി.
14 ലക്കം ഇറങ്ങിയ ശേഷം അതും നിന്നുപോയി.
അൻസാരിയിലെ ഖുർആൻ പംക്തി വലിയ ജനശ്രദ്ധ ആകർഷിച്ചിരുന്നു.
പെരുമ്പാവൂരിലെ മജീദ് മരൈക്കാർ സാഹിബ് മൗലവിയെ കാണുകയും മലയാളത്തിൽ ഒരു ഖുർആൻ പരിഭാഷ തയ്യാറാക്കാൻ ആവശ്യപ്പെടുകയും ചെയ്‌തു.
1951 ൽ അതിന്‌ തുടക്കം കുറിച്ചു.
വലിയ ഒരു ഗ്രന്ഥശേഖരമൊരുക്കുകയാണ്‌ ആദ്യം ചെയ്‌തത്.
അറബി, ഉർദു, ഇങ്‌ഗ്ലീഷ്, പാർസി, തമിഴ് ഭാഷകളിലുള്ള 22 തഫ്‌സീറുകൾ ആ ശേഖരത്തിലുണ്ടായിരുന്നുവെന്നും അവ പരിശോധിച്ച ശേഷമാണ്‌ പരിഭാഷയ്ക്കും വ്യാഖ്യാനത്തിനും അന്തിമരൂപം നല്‌കിയിരുന്നതെന്നും മൗലവി തന്നെ രേഖപ്പെടുത്തിയിട്ടുണ്ട്.
1953 ൽ  ഖുർആനിന്റെ നാലിലൊരു ഭാഗത്തിന്റെ പരിഭാഷയും വ്യാഖ്യാനവും പുറത്തിറങ്ങി.
1961 ൽ ആ ദൌത്യം പൂർത്തീകരിച്ചു.
ഈ കൃതി 1964 മുതൽ, രണ്ടു വാല്യങ്ങളിലായി എൻ.ബി.എസ് (കോട്ടയം) പ്രസിദ്ധീകരിച്ചു വരുന്നു.
ഖുർആൻ പരിഭാഷാ യജ്ഞം പൂർത്തിയായതോടെ മൗലവി രോഗബാധിതനായി; ഒരു വർഷത്തിലേറെ നീണ്ട ചികിൽസ; തൃശൂരിലും പിന്നെ വെല്ലൂരിലും.
1963 ൽ രോഗം ഭേദമായി നാട്ടിൽ തിരിച്ചെത്തിയശേഷം കിഴക്കൻ ഏറനാട്ടിൽ ഒരു കലാലയം ​സ്ഥാപിക്കാനുള്ള ശ്രമത്തിൽ ഏർപ്പെട്ടു.
മമ്പാട് അധികാരി അത്തൻ മോയിൻ സാഹിബ് നൽകിയ 25 ഏക്കർ സ്ഥലത്താണ് ഏറനാട് എഡ്യൂക്കേഷൻ അസോസിയേഷന്റെ കീഴിൽ മമ്പാട് കോളേജ് സ്ഥാപിച്ചത്.
1965 മുതൽ 69 വരെ നടത്തിയ ശേഷം സ്ഥാപനം എം.ഇ.
എസിനെ ഏൽപ്പിച്ചു.
അതാണ്‌ എം.ഇ.
എസ്. മമ്പാട് കോളേജ്‌ .
1959-'64 കാലത്ത് കേരള സാഹിത്യ അക്കാദമി അംഗമായിരുന്നു.
1993 ഏപ്രിൽ 27ന് കോഴിക്കോട് വെച്ച് മൗലവി നിര്യാതനായി.
കൃതികൾ ഖുർആൻ മലയാളം പരിഭാഷ.
(2 വാല്യം)നേഷനൽ ബുക്‌ സ്റ്റാൾ, കോട്ടയം   പ്രസിദ്ധീകരിക്കുന്നു.
ഇസ്‌ലാം ഒരു സമഗ്രപഠനം, അൽ ഹുദാ ബുക്‌ സ്റ്റാൾ കോഴിക്കോട് -1(1965) ഇസ്‌ലാം ചരിത്രം മഹത്തായ മാപ്പിള സാഹിത്യ പാരമ്പര്യം (കെ. കെ. അബ്ദുൽ കരീം, സി.എൻ. അഹ്‌മദ് മൗലവി) (1978) ) സഹീഹുൽ ബുഖാരി മലയാളം പരിഭാഷ അൽ ഹുദാ ബുക്‌ സ്റ്റാൾ കോഴിക്കോട് -1 യസ്സർനൽ ഖുർആൻ(അറബിയിൽ എഴുതിയത്) ഇസ്‌ലാമിലെ ധനവിതരണാ പദ്ധതി (ഇംഗ്ലീഷ് പതിപ്പ്  1953) ഇസ്‌ലാം ഒരു സമഗ്ര പഠനം (ഇംഗ്ലീഷ് പതിപ്പ് 1965) സഹീഹുൽ ബുഖാരി (പരിഭാഷ  1970) ചന്ദ്രമാസ നിർണ്ണയം (1991) ഖുർആൻ ഇൻഡക്‌സ് അഞ്ചു നേരത്തെ നമസ്‌ക്കാരം ഖുർആനിൽ യസ്സർനൽ ഖുർആൻ പുരസ്കാരം 1989 ൽ കേരള സാഹിത്യ അക്കാദമി വിശിഷ്ടാംഗത്വം നല്‌കി ആദരിച്ചു.
കൂടുതൽ വായനക്ക് കേരള സാഹിത്യ അക്കാദമി ഔദ്യോഗിക വെബ്സൈറ്റിൽ സി.എൻ അഹമദ് മൗലിവിയുടെ ജീവചരിത്രം അവലംബം ↑ ↑ {{ cite book }} :  CS1 maint: location ( link ) ↑ ↑ ↑ ↑ {{ cite journal }} : Cite has empty unknown parameter: | 1= ( help ) 1 2 {{ cite web }} :  CS1 maint: bot: original URL status unknown ( link ) 1 2 ↑ ↑ ↑
ഹുസൈൻ മടവൂർ ഇംഗ്ലീഷ് വിലാസം https://ml.wikipedia.org/wiki/Hussain_Madavoor
ഓൾ ഇന്ത്യ ഇസ്ലാഹി മൂവ്മെന്റ് ജനറൽ സെക്രട്ടറിയും കേന്ദ്ര ന്യൂനപക്ഷ മന്ത്രാലയം കേരള കോ -  ഓഡിനേറ്ററും ആണ് Dr. ഹുസൈൻ മടവൂർ.
കാലിക്കറ്റ് സർവകലാശാലയിൽ അഫ്സലുൽ ഉലമാ പരീക്ഷയിലെ ആദ്യ റാങ്ക് ജേതാവാണ് ഹുസൈൻ മടവൂർ .
ജീവിത രേഖ ജനനം കുടുംബം
കേരളം പിറന്ന 1956 ജനുവരി ഒന്നിന് കോഴിക്കോട് ജില്ലയിൽ നരിക്കുനിക്കു സമീപം മടവൂർ പുനത്തുംകുഴിയിൽ പരേതനായ റിട്ട.
അധ്യാപകൻ അബൂബക്കർ കോയയുടെയും ഹലീമയുടെയും മകനായി ജനനം.
മോങ്ങം അൻവാറുൽ ഇസ്ലാം വനിതാ അറബിക് കോളജ് ലക്ചറർ സൽമയാണു ഭാര്യ.
ജിഹാദ് (ബിസിനസ്), ജലാലുദ്ദീൻ (റൌളത്തൂൽ 
ഉലൂം അറബിക് കോളജ്), മുഹമ്മദ് (എൻജിനീയറിങ് വിദ്യാർഥി), അബ്ദുല്ല (ഹാഫിസ്), അബൂബക്കർ എന്നിവർ മക്കൾ.
കോഴിക്കോട് ഫറോക്കിലാണ് ഇപ്പോൾ സ്ഥിരതാമസം.
മടവൂർ എയുപി സ്കൂൾ, കൊടുവള്ളി ഹൈസ്കൂൾ എന്നിവിടങ്ങളിൽ പ്രാഥമിക പഠനം.
ഫാറൂഖ് റൌളത്തുൽ ഉലൂം അറബിക് കോളജിൽ നിന്ന് 1977ൽ ഒന്നാം റാങ്കോടെ അഫ്സലുൽ ഉലമാ ബിരുദം .
1980 - 85ൽ മക്ക ഉമ്മുൽഖുറാ സർവകലാശാലയിൽനിന്ന് ഇസ്ലാമിക പഠനത്തിൽ ഉന്നതബിരുദം.
1988ൽ അലിഗഢ് മുസ്ലിം സർവകലാശാലയിൽനിന്ന് അറബിക് ഭാഷയിലും സാഹിത്യത്തിലും ബിരുദാനന്തര ബിരുദം.
2004ൽ കാലിക്കറ്റ് സർവകലാശാലയിൽനിന്ന് പിഎച്ച്ഡി .
മക്ക, മദീന വിശുദ്ധ നഗരങ്ങളിലെ ഇന്ത്യൻ പണ്ഡിത സാന്നിധ്യവും സേവനവും സംബന്ധിച്ച ഗവേഷണത്തിനാണ് കാലിക്കറ്റ് സർവകലാശാലയിൽനിന്ന് പിഎച്ച്ഡി നേടിയത്.
മക്കയിലും മദീനയിലും സേവനം ചെയ്യുന്ന 31 ഇന്ത്യൻ പണ്ഡിതരുടെ ചരിത്രമാണ് ഈ ഗവേഷണത്തിൽ അനാവരണം ചെയ്യുന്നത്.
1972ൽ മുജാഹിദ് വിദ്യാർഥി സംഘടനാ (എം.എസ്.എം.) പ്രവർത്തകനായ ഇദ്ദേഹം പതിനെട്ടാം വയസ്സിൽ എം.എസ്.എം. കോഴിക്കോട് ജില്ലാ ജനറൽ സെക്രട്ടറിയായി.
1977ൽ സംസ്ഥാന സെക്രട്ടറിയുമായി.
മുജാഹിദ് യുവജന സംഘടനയായ ഐഎസ്എം സംസ്ഥാന പ്രസിഡന്റായി 1985ൽ തിരഞ്ഞെടുക്കപ്പെട്ടു; ഒരു വ്യാഴവട്ടക്കാലം ഈ സ്ഥാനത്തു തുടർന്നു.
മുജാഹിദ് ഉന്നത സംഘടനയായ കേരള നദ്വത്തുൽ മുജാഹിദീൻ കോഴിക്കോട് ജില്ലാ പ്രസിഡന്റായത് മുപ്പത്തിരണ്ടാം വയസ്സിൽ (1988).
1997ൽ കെ.എൻ.എം. സംസ്ഥാന സെക്രട്ടറിയായി.
ഇതേവർഷം തന്നെ മുജാഹിദ് പണ്ഡിത സംഘടനയായ കേരള ജംഇയ്യത്തുൽ ഉലമാ സംസ്ഥാന സെക്രട്ടറിയായി.
2002ൽ മുജാഹിദ് സംഘടനയിലുണ്ടായ പിളർപ്പിനെത്തുടർന്ന് നദ്വത്തുൽ മുജാഹിദീൻ (മടവൂർ വിഭാഗം) ജനറൽ സെക്രട്ടറിയായി.
കേരളത്തിലെ ഒരു ഇസ്ലാമിക പണ്ഡിതനും ഉറുദു ഭാഷാ പണ്ഡിതനുമാണ് ഹുസൈൻ മടവൂർ.
നാഷണൽ കൗൺസിൽ ഫോർ പ്രൊമോഷൻ ഓഫ് ഉറുദു ലാംഗ്വേജ് എക്‌സിക്യുട്ടീവ് കമ്മിറ്റി അംഗമായി കേന്ദ്ര സർക്കാർ ഇദ്ദേഹത്തെ നിയമിച്ചു .
ഇന്ത്യൻ ഇസ്ലാഹി മൂവ്‌മെന്റ് സെക്രട്ടറി ആണിദ്ദേഹം.
മക്കയിലെ ഉമ്മുൽ ഖുറാ യൂണിവേഴ്‌സിറ്റിയിൽ നിന്ന് അറബി ഭാഷയിൽ ബിരുദവും അലിഗർ യൂണിവേഴ്‌സിറ്റിയിൽ നിന്ന് എം എ യും കാലിക്കറ്റ് യൂണിവേഴ്‌സിറ്റിയിൽ നിന്ന് ഡോക്ടറേറ്റും നേടിയിട്ടുണ്ട് ഇദ്ദേഹം.
അവലംബം 1 2 1 2 {{ cite journal }} : Cite has empty unknown parameter: | 1= ( help ) ↑ ↑ http://www.urducouncil.nic.in/council/member_of_executive.html 1 2 ↑ മാതൃഭൂമി പുറത്തേക്കുള്ള കണ്ണികൾ
എ.പി. അബ്ദുൾ ഖാദർ മൗലവി
കേരളത്തിലെ പ്രമുഖ ഇസ്ലാമിക പണ്ഡിതനും കെ.എൻ.എം ജനറൽ സെക്രട്ടറിയുമായിരുന്നു എ.പി. അബ്ദുൾ ഖാദർ മൗലവി .
മുജാഹിദ് പ്രസ്ഥാനത്തിലെ പിളർപ്പിന് ശേഷം ഒരു വിഭാഗം ഇദ്ദേഹത്തിന്റെ നാമത്തിലും വിളിക്കപ്പെട്ടുവന്നു (കെ.എൻ.എം എ.പി. വിഭാഗം).
1931 ഏപ്രിൽ 19ന് പൊന്നാനി താലുക്കിലെ ചങ്ങരംകുളം കാഞ്ഞിയൂർ അടത്തിൽ പറമ്പിൽ സൈനുദ്ദീൻ മുസ്ലിയാരുടെയും കിളിയൻ കുന്നത്ത് ഫാത്തിമയുെടയും മകനായിട്ടാണ് ജനനം.
2014 മെയ് 03-ന് ശ്വാസകോശ സംബന്ധമായ അസുഖത്തെ തുടർന്ന് അന്തരിച്ചു.
മലപ്പുറം, കോഴിക്കോട് ജില്ലകളിലെ വിവിധ പള്ളി ദർസുകളിൽ മതപഠനം നടത്തി.
ഫാറൂഖ് അറബി കോളേജിൽനിന്ന് അഫ്‌സൽ ഉലമാ പഠനം പൂർത്തിയാക്കിയ മൗലവി ഇസ്ലാഹി പരിഷ്‌കരണ പ്രവർത്തനങ്ങളുമായി കേരളത്തിനകത്തും പുറത്തും സഞ്ചരിച്ച് പ്രബോധന പ്രവർത്തനങ്ങളിലേർപ്പെട്ടിരുന്നു.
അറബി, ഉർദു, തമിഴ് ഭാഷകൾ നന്നായി വശമുണ്ടായിരുന്നു.
1960-ൽ വിളയിൽ പറപ്പൂർ ഗവൺമെന്റ് സ്‌കൂളിൽ അറബിക് അധ്യാപകനായി.
1966-ൽ എടവണ്ണ ഇസ്ലാഹിയാ ഓറിയന്റൽ ഹൈസ്‌കൂളിൽ അദ്ധ്യാപകനായി.
1969-ൽ അരീക്കോട് സുല്ലമുസ്സലാം അറബി കോളേജിൽ അദ്ധ്യാപകനായി.
1974-ൽ വളവന്നൂർ അൻസാർ അറബിക് കോളേജ് പ്രിൻസിപ്പലായി.
എടവണ്ണ ജാമിഅ നദ്വിയ്യയുടെ പ്രിൻസിപ്പലായിരുന്നു.
അധികാരങ്ങൾ കേരള നദ്വത്തുൽ മുജാഹിദീൻ ജനറൽ സെക്രട്ടറി കേരള ജംഇയ്യത്തുൽ ഉലമ ഉപാധ്യക്ഷൻ ഫത്വ കമ്മിറ്റി ചെയർമാൻ കെ.എൻ.എം. വിദ്യാഭ്യാസ ബോർഡംഗം 1971 മുതൽ 1996 വരെ കെ.എൻ.എം. സെക്രട്ടറിമാരിൽ ഒരാളായിരുന്നു അദ്ദേഹം.
കെ.എൻ.എം. - ജനറൽ സെക്രട്ടറി മാസപ്പിറവി കണക്കാക്കുന്നത് സംബന്ധിച്ച് ശാസ്ത്രീയ വിവരങ്ങൾ കൂടി പ്രയോജനപ്പെടുത്തുന്നതിന് മുജാഹിദുകൾ ആരംഭിച്ച കേരള ഹിലാൽ കമ്മിറ്റിയുടെ ചെയർമാൻ.
എടവണ്ണ ജാമിഅ നദ്വിയ്യ സ്ഥാപനങ്ങളുടെ മാനേജിങ് ട്രസ്റ്റി പുളിക്കൽ ജാമിഅ സലഫിയ്യ വൈസ് ചാൻസലർ വാവിട്ടപുറം അസ്സബാഹ് എഡ്യൂക്കേഷൻ ട്രസ്റ്റ് ചെയർമാൻ കേരള ഹജ്ജ് കമ്മിറ്റി അംഗം കെ.എൻ.എം. മുഖപത്രമായ അൽമനാറിന്റെ മുഖ്യപത്രാധിപർ രചനകൾ തഖ്‌ലീദ്; ഒരു പഠനം - കെ.പി. മൗലവിയുമായി ചേർന്നാണ് ഈ ഗവേഷണഗ്രന്ഥം രചിച്ചത്.
പ്രാർഥനകൾ ഖുർആനിൽ സക്കാത്ത് ഒരു മാർഗരേഖ ദൈവവിശ്വാസം ഖുർആനിൽ കുടുംബം
എടവണ്ണ ഒതായിയിലെ കെ.സി. അലീമയാണ് ഭാര്യ.
മക്കൾ: ആരിഫ്‌സൈൻ(അരീക്കോട് എസ്.എസ്.എ. അറബിക് കോളേജ് അധ്യാപകൻ), ജൗഹർ സാദത്ത്(എടവണ്ണ ഐ.ഒ.എച്ച്.എസ്.എസ്. പ്രിൻസിപ്പൽ), ബുഷ്‌റ, സഹൂദ, ലൈല.
മരുമകൻ : എം.എം. അക്‌ബർ ( നിച്ച് ഓഫ് ട്രൂത്ത് ഡയറക്ടർ ) അവലംബം
എ. അലവി മൗലവി ഇംഗ്ലീഷ് വിലാസം https://ml.wikipedia.org/wiki/A.
_Alavi_Moulavi ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിൽ നിന്നുള്ള ഒരു മുസ്ലിം പണ്ഡിതനും ഖുർആൻ വിവർത്തകനും മതപ്രഭാഷകനും മുസ്ലിം പരിഷ്ക്കരണ പ്രവർത്തകനുമായിരുന്നു എ. അലവി മൗലവി എന്ന പേരിൽ അറിയപ്പെട്ട ആലിപ്പറ്റ അലവി മൗലവി (1911-1979).
അലവി മൗലവി എടവണ്ണ എന്ന പേരിലും ഇദ്ദേഹം അറിയപ്പെടുന്നു കേരളത്തിലെ മുജാഹിദ് വിഭാഗത്തിലെ ആദ്യകാല നേതാക്കളിൽ പ്രമുഖനും വിശുദ്ധ ഖുർആൻ വിവരണം എന്ന പേരിലുള്ള മലയാളത്തിലെ പ്രമുഖ ഖുർആൻ വിവർത്തന ഗ്രന്ഥത്തിന്റെ രചയിതാക്കളിൽ ഒരാളുമാണ് .
മുഹമ്മദ് അമാനി മൗലവി , പി.കെ. മൂസ മൗലവി എന്നിവരാണ് ഈ കൃതിയുടെ മറ്റു രണ്ട് രചയിതാക്കൾ.
1960-ൽ സ്വഹീഹ് ബുഖാരി, 1970-ൽ സ്വഹീഹ് മുസ്‌ലിം എന്നീ ഹദീഥ് സമാഹാരങ്ങൾ പരിഭാഷ ചെയ്തു .
1911ൽ ആലിപ്പറ്റ പോക്കർ മൊല്ലയുടെയും ഭാര്യ മേലോടത്ത് കുഞ്ഞിരുമ്മയുടെയും മകനായി മേലാറ്റൂർ എടപ്പറ്റയിലാണ് അലവി മൗലവി ജനിച്ചത്.
കേരളത്തിലെ വിവിധ ദർസുകളിലും വെല്ലൂർ ബാഖിയാത്തുസ്വാലിഹാത്ത്, ഉമറാബാദ് ദാറുസ്സലാം, സൂറത്ത്,ദയൂബന്ദ് തുടങ്ങിയ പ്രസിദ്ധ മതപാഠശാലകളിലും പഠനം നടത്തി.
ദേശീയ പ്രസ്ഥാനത്തിൽ പ്രവർത്തിച്ചിരുന്ന മൗലവി ഉറുദു ഭാഷയിൽ പ്രാവീണ്യമുള്ള ആളായതിനാൽ ജംഇയ്യത്തുൽ ഉലമായുടെ നേതാക്കൾ കേരളത്തിൽ വരുമ്പോൾ അവരുടെ പ്രസംഗങ്ങളുടെ പരിഭാഷ നിർവ്വഹിക്കാൻ നിയോഗിക്കപ്പെട്ടിരുന്നു.
ആചാര്യ വിനോബഭാവെ , കാമരാജ് , മുഹമ്മദ് അബ്ദുറഹ്മാൻ എന്നിവരുമായി സൗഹൃദം പുലർത്തിയിരുന്നു മൗലവി.
കോൺഗ്രസ്സ് പ്രവർത്തകനായിരുന്ന മൗലവിയുടെ അടുത്ത സഹപ്രവർത്തകരായിരുന്നു ഇ.
മൊയ്തു മൗലവി , മാധവമേനോൻ, കുട്ടിമാളു അമ്മ എന്നിവർ.
മുസ്ലിം യാഥാസ്ഥിക വിഭാഗവുമായുള്ള ആശയ സംവാദത്തിലൂടെ അദ്ദേഹം ശ്രദ്ധിക്കപ്പെട്ടു.
എടവണ്ണയിലെ ജാമിഅഃ നദ്വിയ്യയുടെ സ്ഥാപനത്തിൽ പ്രമുഖ സ്ഥാനം വഹിച്ചു.
അവിടെ അദ്ധ്യാപകനായും പ്രിൻസിപ്പലായും സേവനമനുഷ്ഠിച്ചു.
1979 മെയ് 19 ന് മരണമടഞ്ഞു കുടുംബം
മേലാറ്റൂർ സ്വദേശി ആഇശയാണ് ആദ്യഭാര്യ.
ആദ്യഭാര്യയിൽ മൗലവിക്ക് രണ്ട് മക്കളുണ്ട്.
മുഹമ്മദ് അമീനും അബൂബക്കറും.
അബൂബക്കറിന്റെ മകനാണ് പ്രമുഖ പത്രപ്രവർത്തകൻ എ. റശീദുദ്ദീൻ .
ഫാത്വിമക്കുട്ടിയെ രണ്ടാമത് വിവാഹം ചെയ്തു.
ജമീലടീച്ചർ, പ്രമുഖ ഹദീസ് പണ്ഡിതൻ അബ്ദുസ്സലാം സുല്ലമി , അബ്ദുല്ല നദ്‌വി, എസ്.ഡി.പി ഐ നേതാവ് സഈദ് , റഹ്മാബി, മുജീബുർറഹ്മാൻ, മുബാറക് എന്നിവരാണ് മക്കൾ.
ബൈജു എൻ. നായർ
മലയാള മാധ്യമ പ്രവർത്തകനാണ് ബൈജു എൻ. നായർ .
2018 ൽ യാത്രാ വിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
ലണ്ടനിലേക്ക് ഒരു റോഡ് യാത്ര എന്ന പുസ്തകത്തിനായിരുന്നു അവാർഡ്.
ഇന്ത്യയിൽ നിന്ന് ആദ്യമായി റോഡ് മാർഗം ഇന്ത്യയിലെത്തിയത് ബൈജു എൻ നായരാണ്.
2014ൽ നടന്ന ആ യാത്രയുടെ വിവരണമാണ് 'ലണ്ടനിലേക്ക് ഒരു റോഡ് യാത്ര' എന്ന പുസ്തകം.
മാതൃഭൂമി ദിനപത്രത്തിൽ ജേർണലിസ്റ്റായി ഔദ്യോഗിക ജീവിതം ആരംഭിച്ച ബൈജുവാണ് ഇന്ത്യയിലെ ആദ്യത്തെ പ്രാദേശിക ഭാഷയിലുള്ള ഓട്ടോ മൊബൈൽ മാഗസിനായ ടോപ് ഗിയറിന് തുടക്കമിട്ടത്.
2004 ലായിരുന്നു അത്.
പിന്നീട് മലയാളത്തിലെ ടെലിവിഷൻ ചാനലുകളിലെ ആദ്യത്തെ വാഹന പ്രോഗ്രാം സൂര്യ ടിവിയിൽ തുടങ്ങി.
ഇന്ത്യാവിഷൻ, ഏഷ്യാനെറ്റ് ചാനലുകളിലെയും വാഹന പ്രോഗ്രാമുകളുടെ അവതാരകനായിരുന്നു.
കോവിഡ് കാലത്തിനു ശേഷമാണ് യൂ ട്യൂബിൽ ചാനൽ ആരംഭിച്ചത്.
രണ്ടു വർഷത്തിനുള്ളിൽ ദക്ഷിണേന്ത്യയിലെ ഏറ്റവുമധികം സബ് സ്ക്രൈഴ്സുള്ള വാഹന ചാനലായി 'ബൈജു എൻ നായർ ' എന്ന യൂട്യൂബ് ചാനൽ മാറി.
ഇപ്പോൾ ബൈജുവിന് സോഷ്യൽ മീഡിയയിൽ 21 ലക്ഷത്തിലേറെ ഫോളേ വേഴ്സുണ്ട്..
ഇക്കാലത്തിനുള്ളിൽ 100 രാജ്യങ്ങളിലായി 20,000 ലേറെ വാഹനങ്ങൾ ഓടിച്ച് റിവ്യു ചെയ്തിട്ടുണ്ട്.
ഇന്ത്യയിൽ ഏറ്റവുമധികം സ്വീകാര്യതയുള്ള ഓട്ടോ മോബെൽ ജേർണലിസ്റ്റുമാരിൽ ഒരാളാണ് ബൈജു.
യാത്രയാണ് മറ്റൊരു പാഷൻ.129 രാജ്യങ്ങൾ സന്ദർശിച്ചിട്ടുണ്ട്.
ഇത്യയിലുടനീളം വാഹനമോടിച്ച് യാത്രാവിവരങ്ങൾ എഴുതിയിട്ടുമുണ്ട്.
മലയാളത്തിലെ വാഹന സംബന്ധിയായ ആദ്യത്തെ പുസ്തകം ബൈജു എഴുതിയതാണ്. 'കാർ വാങ്ങുമ്പോൾ' എന്ന ആ പുസ്തകം മാതൃഭൂമി ബുക്സ് ആണ് പ്രസിദ്ധീകരിച്ചത്.
ഇപ്പോൾ യാത്രാവിവരങ്ങൾ ഉൾപ്പെടെ 15 പുസ്തകങ്ങൾ പ്രസിദ്ധീകരിച്ചിട്ടുണ്ട്.
'ഉത്തര' എന്ന സിനിമയ്ക്ക് തിരക്കഥ രചിച്ചിട്ടുണ്ട്.
മലയാളത്തിലെ ആദ്യത്തെ രണ്ടര മണിക്കൂർ ദൈർഘ്യമുള്ള,സൂര്യ ടിവി ടെലികാസ്റ്റ് ചെയ്ത ടെലി സിനിമയായ 'ഉണ്ണിക്കൈമൾ ഉത്രാടം നക്ഷത്രത്തിന്റെയും തിരക്കഥ ബൈജുവിന്റേതായിരുന്നു.
നിരവധി ഡോക്യൂമെന്ററികൾക്ക് സ്ക്രിപ്റ്റ് ചെയ്തിട്ടുണ്ട്.
കോട്ടയം പാമ്പാടി വെള്ളൂർ നന്ദനത്തിൽ,വൈദ്യുതി വകുപ്പ് ഉദ്യോഗസ്ഥരായിരുന്ന നാരായണൻ നായരുടെയും ശാന്തകുമാരി അമ്മയുടെയും മകനായാണ് ജനനം.
കോട്ടയം സെന്റ് ജോസഫ്,എം ടി സെമിനാരി സ്കൂളുകളിലായിരുന്നു വിദ്യാഭ്യാസം.
കോട്ടയം സി എം എസ് കോളേജ്,ചങ്ങനാശ്ശേരി എൻ എസ് എസ് കോളേജ്,എറണാകുളം മഹാരാജാസ് കോളേജ് എന്നിവിടങ്ങളിൽ കോളേജ് വിദ്യാഭ്യാസം.
കൊച്ചി ഭാരതീയ വിദ്യ ഭവനിൽ നിന്ന് ജേർണലിസം ഡിപ്ലോമ നേടിയ ശേഷം മാതൃഭൂമിയിൽ സബ് എഡിറ്ററായി ഔദ്യോഗിക ജീവിതം തുടങ്ങി.
എം ടി വാസുദേവൻ നായരുടെ പത്രാധിപത്യത്തിൽ ഗൃഹലക്ഷ്മി മാസികയിലെ പ്രവർത്തിച്ചിട്ടുണ്ട്.
കൊച്ചിയിൽ ബിസിനസ് റിപ്പോർട്ടർ ആയിരിക്കുമ്പോൾ മാതൃഭൂമിയിൽ നിന്ന് രാജി വെച്ചു.
മാതൃഭൂമിയിൽ ടോപ്ഗിയർ, വാഹന ലോകം എന്നീ കോളങ്ങൾ കൈകാര്യം ചെയ്തിരുന്നു.
രാജി വെച്ച് ഓട്ടോമൊബൈൽ മാസികയായ ടോപ് ഗിയർ തുടങ്ങി.
പിന്നീട് ഓവർ ടേക്ക്.
സ്മാർട്ട് ഡ്രൈവ് എന്നീ മാസികകളിൽ പ്രവർത്തിച്ചു.
ഇന്ത്യയിൽ നിന്നും റോഡ് മാർഗ്ഗം ലണ്ടനിലേക്ക് യാത്ര ചെയ്തു.
ആ അനുഭവങ്ങൾ രേഖപ്പടുത്തിയ കൃതിയാണ് ലണ്ടനിലേക്ക് ഒരു റോഡ് യാത്ര.
പുരസ്കാരം 2018 ൽ യാത്രാ വിവരണത്തിനുള്ള കേരള സാഹിത്യ അക്കാദമി പുരസ്കാരം അവലംബം ↑ {{ cite book }} : Check date values in: | date= and | year= / | date= mismatch ( help ) CS1 maint: unrecognized language ( link ) ↑ https://www.abhimukham.com/baiju-n-nair-father-of-malayalam-automobile-journalism/ ↑ http://keralasahityaakademi.org/pdf/Award_2018.pdf
മലബാർ സ്പെഷ്യൽ പോലീസ് ഇംഗ്ലീഷ് വിലാസം https://ml.wikipedia.org/wiki/Malabar_Special_Police
കേരള പോലീസിന്റെ സായുധ പോലീസ് ബറ്റാലിയനാണ് മലബാർ സ്പെഷ്യൽ പോലീസ് (MSP).
ആസ്സാം റൈഫിൾസ്‌ കഴിഞ്ഞാൽ ഇന്ത്യയിലെ ഏറ്റവും പഴക്കമുള്ള സായുധ വിഭാഗമാണിത്.
1884ൽ മലപ്പുറം സ്പെഷ്യൽ  ഫോഴ്സ് എന്നേ പേരിലാണ് ആദ്യം രൂപീകരിച്ചത്.
ഈ ബറ്റാലിയന്റെ ആസ്ഥാനം മലപ്പുറത്താണ്.
ഇന്ത്യയിലേക്കുള്ള ആദ്യ യൂറോപ്യൻ അധിനിവേശ ശ്രമത്തിന്റെയും ചെറുത്തു നിൽപ്പിന്റെയും ചരിത്രം ആരംഭിക്കുന്നത് മലബാറിന്റെ മണ്ണിലാണ്.
സമ്പന്നവും സുഗന്ധദ്രവ്യങ്ങളുടെ പറുദീസയുമായ മലബാറിനെ സായുധമായി ആക്രമിച്ച് കീഴടക്കാൻ ഉദ്ദേശിച്ചു തന്നെയായിരുന്നു പോർച്ചുഗീസ് നാവികൻ വാസ്കോ ഡ ഗാമ ആദ്യമായി മലബാർ തീരം തൊട്ടത്.
അന്നു തൊട്ടു തുടങ്ങുന്നു മലബാറിന്റെ അധിനിവേശ വിരുദ്ധ പേരാട്ട ചരിതം.
പോർച്ചുഗീസ്, ഡച്ച് മേധാവിത്വത്തെ തകർത്ത് ഇംഗ്ലീഷ് ഈസ്റ്റ് ഇന്ത്യാ കമ്പനി ഇന്ത്യയെ കീഴടക്കിയ ശേഷം ഇന്ത്യയുടെ പൈതൃക പാരമ്പര്യങ്ങളിൽ വലിയ മാറ്റങ്ങളുണ്ടായി.
ഭിന്നിപ്പിച്ചു ഭരിക്കുക എന്നത് മുഖ്യരാഷ്ട്രീയ നയമായി സ്വീകരിച്ച അവർ, ഇന്ത്യൻ ജനതക്കിടയിൽ ഭിന്നിപ്പും പരസ്പര ശത്രുതയും വളർത്തുന്നതിൽ വിജയിച്ചു.
സമ്പന്നരായ ജന്മിമാർക്ക് ആവശ്യമായ ഒത്താശകൾ ചെയ്ത്, ദരിദ്രരും ദുർബലരും കുടിയാന്മാരുമായ കർഷകരെയും കീഴാള വിഭാഗങ്ങളെയും ദ്രോഹിക്കുന്ന നയങ്ങൾ കൂടി സ്വീകരിച്ച കമ്പനി ഭരണകൂടത്തിനെതിരായി മാപ്പിളമാരുടെ പോരാട്ടാ വീര്യം കത്തിജ്വലിച്ചു.
ജന്മനാടിനായി മരിക്കാൻ വരെ തയ്യാറായി നിൽക്കുന്ന മാപ്പിളമാരുടെ വീര്യത്തെ നേരിടാൻ സാധാരണ പോലീസിന്നോ ക്രമസമാധാന സംവിധാനങ്ങൾ കൊണ്ടോ സാധ്യമല്ല എന്നു തിരിച്ചറിഞ്ഞ ഈസ്റ്റ് ഇന്ത്യാ കമ്പനി ഭരണകൂടം, രാജ്യത്ത് ആസാം റൈഫിൾസിന് ശേഷം, 1854-ൽ മലപ്പുറം സ്പെഷ്യൽ ഫോഴ്സ് എന്ന  രണ്ടാമത്തെ പാരാമിലിട്ടറി ഫോഴ്സ് രൂപീകരിച്ചു.
രണ്ടു ബ്രിട്ടീഷ് ഓഫീസർമാർക്കു പുറമെ, മുപ്പത് നോൺ കമ്മീഷൻഡ് ഓഫീസർമാരും നൂറ്റിയമ്പത് സൈനികരും അടങ്ങുന്നതായിരുന്നു ഈ അർദ്ധസായുധ സേന.
1885-ൽ മലപ്പുറം പോലീസ് ഫോഴ്സിൽ ചെറിയ പരിഷ്കാരങ്ങൾ വരുത്തി മലപ്പുറം പോലീസ് കോർ എന്ന് പുനർനാമകരണം ചെയ്തു.
ക്രമസമാധാന പാലനത്തിനാവശ്യമായ പോലീസ്, നിയമ പരിഷ്കരണങ്ങളെക്കുറിച്ചു പഠിക്കാൻ കമ്പനി ഭരണകൂടം നിയമിച്ച 'സ്‌ട്രേഞ്ച് കമ്മീഷന്റെ' ശുപാർശ പരിഗണിച്ച് 1921 സെപ്തംബർ മുപ്പതിന് 694/21/30091921 നമ്പർ ഉത്തരവു പ്രകാരം മലബാർ കലാപം അടിച്ചമർത്താൻ ആറു ബ്രിട്ടീഷ് ഓഫീസർമാരും അറുപത് ഹവിൽദാർമാരും അറുനൂറ് കോൺസ്റ്റബിൾമാരും ഉൾപെടുന്ന അർദ്ധസൈനിക വിഭാഗമായ മലബാർ സ്പെഷ്യൽ പോലീസ് അഥവാ എം എസ് പി മലപ്പുറം ആസ്ഥാനമായി രൂപീകരിച്ചു.
അന്നത്തെ മലബാർ ജില്ലാ പോലീസ് മേധാവിയായിരുന്ന ഇംപീരിയൽ പോലീസ് സർവീസ് ഓഫീസറായ റിച്ചാർഡ് ഹൊവാർഡ് ഹിച്ച്കോക്ക് സ്ഥാപ കമാൻഡന്റായി ചുതലയേറ്റു.
1932-ൽ സേനയുടെ അംഗബലം 16 കമ്പനി ആയി ഉയർത്തി.
കേരളം നിലവിൽ വന്നതോടെ എം.എസ്.പി.യെ രണ്ടായി വിഭജിച്ചു.
പി.യുടെ ആദ്യത്തെ കമാന്റന്റ് റിച്ചാർഡ് ഹോവാർഡ് ഹിച്ച്‌കോക്ക് ആയിരുന്നു.
സേനയുടെ രൂപീകരണത്തിനു മുമ്പ് മലബാറിൽ ഉണ്ടായിരുന്ന നായർ സിൽബന്ധി കോർ എന്ന നാട്ടുപട്ടാളസംവിധാനമാണ് മലബാർ സ്പെഷ്യൽ പോലീസിന്റെ പ്രാചീനരൂപം.
സ്വാതന്ത്ര്യസമരം അടിച്ചമർത്താൻ വേണ്ടി ബ്രിട്ടീഷ്‌ സർക്കാർ ആരംഭിച്ച ഈ സേന സ്വാതന്ത്ര്യം ലബ്ധിക്കു ശേഷം സേവനത്തിന്റെയും സംരക്ഷണത്തിന്റെയും പുതിയ പന്ഥാവിലേക്ക്‌ തിരിഞ്ഞു.
1947 നു ശേഷം എം എസ് പിയുടെ മദ്രാസ് ആസ്ഥാനമായി പ്രവർത്തിച്ചിരുന്ന രണ്ടാം ബറ്റാലിയൻ തമിഴ്നാട് പോലീസിന്റെ ഭാഗമായി.
ഇന്ത്യൻ സൈന്യത്തോടൊപ്പം അതിർത്തികളിലും 60-കളിൽ നാഗാലാന്റിലും എം എസ്‌ പി സേവനം അനുഷ്ഠിച്ചിട്ടുണ്ട്‌.
സേവനമേഖല
ഒരു സായുധസേനയുടെ കരുത്തും കെട്ടുറപ്പുമുള്ള എം.എസ്‌.
പി.യുടെ പ്രവർത്തനമേഖല പ്രധാനമായും മലപ്പുറം , കോഴിക്കോട് ജില്ലകളാണ്‌.
എങ്കിലും കേരളത്തിന്റെ മറ്റു ഭാഗങ്ങളിലും പലപ്പൊഴും കേരളത്തിനു പുറത്തും ആവശ്യാനുസരണം എം.എസ്‌.
പി.യുടെ സേവനം ലഭിച്ചിട്ടുണ്ട്.
ഒ.വി. വിജയന്റെ 'തലമുറകൾ' എന്ന നോവലിന്റെ പശ്ചാത്തലം എം. എസ്. പി.യുടെ ഡിറ്റാച്ച്മെന്റ് ക്യാമ്പായ അരീക്കോടാണ്.
ഇതും കാണുക കേരള പോലീസ് http://www.keralapolicehistory.com/msp.html
ഇളമ്പൽ This article does not cite any sources .
Find sources: "ഇളമ്പൽ" – news · newspapers · books · scholar · JSTOR ( 2025 ജനുവരി ) ( Learn how and when to remove this message ) This article may be in need of reorganization to comply with Wikipedia's layout guidelines .
കേരളത്തിൽ കൊല്ലം ജില്ലയിൽ , വിളക്കുടി ഗ്രാമപഞ്ചായത്തിലെ ഒരു ഗ്രാമമാണ് ഇളമ്പൽ .
പത്തനാപുരം താലൂക്കിലെ വിളക്കുടി റവന്യൂവില്ലേജിലാണ് ഈ ഗ്രാമം ഉൾപ്പെടുന്നത്.
നാഷണൽ ഹൈവേ 208 ഇളമ്പൽ വഴിയാണ് കടന്നുപോകുന്നത്.
ഇളമ്പൽ നിന്ന് ഹൈവേയിലൂടെ 5 കിലോമീറ്റർ കിഴക്കോട്ട് സഞ്ചരിച്ചാൽ പുനലൂർ പട്ടണത്തിലെത്താം; 13 കിലോമീറ്റർ പടിഞ്ഞാറോട്ട് സഞ്ചരിച്ചാൽ കൊട്ടാരക്കര പട്ടണത്തിലും.
രാഷ്ട്രീയഭൂപടമനുസരിച്ച് പത്തനാപുരം നിയമസഭാ മണ്ഡലത്തിലും മാവേലിക്കര ലോക്സഭാമണ്ഡലത്തിലുമാണ് ഈ ഗ്രാമം ഉൾപ്പെടുന്നത്.